- ZƏBUR
- ←
- 95
- →

95
Məzmur 95
1 Gəlin Rəbbi mədh edək,
Bizi qurtaran Qayaya sevincdən cuşa gələrək nida edək,
2 Şükür edərək hüzuruna gedək,
Cuşa gəlib ilahilərlə Ona nida edək!
3 Axı Rəbb böyük Allahdır,
Bütün allahlar üzərində əzəmətli Padşahdır.
4 Yerin dərin qatları Onun əlindədir,
Həm də dağların zirvələri Onundur,
5 Onunkudur dəniz, Özü yaratmış,
Torpağı əlləri qurmuş!
6 Gəlin Ona səcdə edək, əyilək,
Bizi yaradan Rəbbin hüzurunda diz çökək.
7 * İbr. 3:7-11,15; 4:3,5,7 Çünki O, Allahımızdır,
Biz Onun otlağının xalqıyıq,
Əlinin altındakı sürüsüyük.
Əgər bu gün Onun səsini eşitsəniz,
8 * Çıx. 17:1-7; Say. 20:2-13 «Qoy ürəkləriniz
Merivada olduğunuz kimi,
Səhradakı Massada keçən gündə olduğu kimi inadkar olmasın.
9 Orada atalarınız Məni sınadılar,
Əməllərimi görsələr də, Məni yoxladılar.
10 Qırx il o nəsildən zəhləm getdi.
Dedim: “Onlar azğın ürəkli xalqdır,
Yollarımı tanımır”.
11 * Say. 14:20-23; Qanun. 1:34-36 * Qanun. 12:9-10 Buna görə qəzəblənib and içmişəm:
“Onlar Mənim rahatlıq diyarıma girməyəcəklər”».

- ZƏBUR
- ←
- 95
- →

*95:7 İbr. 3:7-11,15; 4:3,5,7

*95:8 Çıx. 17:1-7; Say. 20:2-13

*95:11 Say. 14:20-23; Qanun. 1:34-36

*95:11 Qanun. 12:9-10

© 2008 Bible Society of Azerbaijan and Institute for Bible Translation